stanford-oval/wikipedia huggingface dataset:
ขุนพันธ์
เรื่องย่อ

ปี พ.ศ. 2483 หลังปราบเสือกรับ คำทองได้สำเร็จ ร้อยตำรวจโท ขุนพันธรักษ์ราชเดชได้รับภารกิจให้ไปสืบข่าวอัลฮาวียะลู จอมโจรแบ่งแยกดินแดน ผู้ครอบครอง "ไตรภาคี" ของหายาก 3 สิ่งที่เชื่อว่ามีพลังวิเศษ ขุนพันธ์แฝงตัวเข้าไปอยู่ในหมู่บ้านชาวประมงที่มีผู้นำคือ ไข่โถ และทำงานในสโมสรงาช้างของหลวงโอฬาร ข้าราชการผู้ฉ้อฉลที่หลอกใช้อัลฮาวียะลูเพื่อผลประโยชน์ส่วนตัว ด้านอัลฮาวียะลูเค้นถามตำรวจสองนายที่รอดชีวิตจากการถูกกองโจรของตนซุ่มโจมตีจนพบว่า ยังมีตำรวจนายหนึ่งแฝงตัวอยู่ในพื้นที่ ขุนพันธ์เดินทางไปพบพ่อของอัลฮาวียะลูและพบว่าในวัยเด็ก อัลฮาวียะลูเคยเทิดทูนพ่อ แต่สูญเสียแม่จากเหตุชุลมุนระหว่างพ่อของเขากับตำรวจ จึงทำให้อัลฮาวียะลูห่างเหินกับพ่อและเกลียดตำรวจมาก เขาตั้งกองโจรขึ้นมาเพื่อปกครองพื้นที่แถบเทือกเขาบูโด เวลาต่อมา ขุนพันธ์ไปพบมาลัย น้องสาวของไข่โถก่อนจะถูกกองโจรของอัลฮาวียะลูซุ่มโจมตี ขุนพันธ์ถูกยิงแต่หนีรอดไปได้
หลังฟื้นจากอาการบาดเจ็บ ขุนพันธ์ไปพบหลวงโอฬารที่สถานีตำรวจในฐานะสารวัตรคนใหม่ ขุนพันธ์สั่งพักราชการหลวงโอฬารในข้อหาต้องสงสัยฆ่าจเรตำรวจและซ่องโจร ด้านหลวงโอฬารท้าให้ขุนพันธ์หาหลักฐานมายืนยันให้ได้ภายใน 3 วัน หลังจากนั้น ขุนพันธ์ออกปราบชุมโจรต่าง ๆ และประกาศให้โจรทั้งหลายมาลงทะเบียนเลิกเป็นโจรแลกกับการจับเป็น ระหว่างนั้นตำรวจใต้บัญชาของขุนพันธ์แจ้งข่าวว่า กองโจรของอัลฮาวียะลูกำลังฆ่าล้างหมู่บ้านชาวประมงที่เคยช่วยชีวิตขุนพันธ์ไว้  ก่อนที่ขุนพันธ์จะสู้กับบุหงา ลูกน้องของหลวงโอฬารและใช้อาคมจนพบว่า บุหงาต้องมาทำงานนี้เพราะเป็นหนี้ชีวิตอัลฮาวียะลู
ขุนพันธ์กับตำรวจนายอื่น ๆ ไปที่หมู่บ้านและพบว่าชาวบ้านบางส่วนหนีเข้าไปอยู่ในป่า ขุนพันธ์จึงให้ชาวบ้านหนีไปขึ้นรถไฟของทหารญี่ปุ่น แต่ทั้งหมดถูกกองโจรนำโดย เสือสัง ลูกน้องมือขวาของอัลฮาวียะลูไล่ตามมา ขุนพันธ์สู้กับกองโจรก่อนจะสู้กับเสือสังบนหลังคารถไฟจนเสือสังถูกแทงตาย ขุนพันธ์และตำรวจนายอื่น ๆ รวมถึงไข่โถและมาลัยย้อนกลับไปที่สโมสรงาช้างเพื่อเผชิญหน้ากับหลวงโอฬาร เมื่อไปถึง กลุ่มของขุนพันธ์ปะทะกับกองโจรของอัลฮาวียะลู ทำให้ตำรวจใต้บัญชาของขุนพันธ์ ไข่โถและมาลัยถูกยิงตาย ส่วนหลวงโอฬารหนีรอดไปได้ ขุนพันธ์สู้กับอัลฮาวียะลูตัวต่อตัว และทำตามสัญญาที่ให้ไว้กับพ่อของอัลฮาวียะลูคือช่วยปลดปล่อยวิญญาณของอัลฮาวียะลู ก่อนจะแทงอัลฮาวียะลูจนตาย เวลาต่อมา ขุนพันธ์ตามล่าหลวงโอฬารและยิงหลวงโอฬารจนตาย
ในฉากหลังเครดิต ขุนพันธ์นั่งคุยอยู่กับเสือใบและบอกให้เสือใบมอบตัวเพื่อแลกกับการจับเป็น ซึ่งนำไปสู่เหตุการณ์ในภาค 2
นักแสดง > นักแสดงนำ

อนันดา เอเวอร์ริ่งแฮม รับบทเป็น พล.ต.ต. ขุนพันธรักษ์ราชเดช (ขุนพันธ์) (บุตร พันธรักษ์)
กฤษดา สุโกศล แคลปป์ รับบทเป็น อัลฮาวียะลู (อาแวสะดอ ตาและ)
พิมลรัตน์ พิศลยบุตร รับบทเป็น บุหงา
ชูพงษ์ ช่างปรุง รับบทเป็น เสือสังข์
ภคชนก์ โวอ่อนศรี รับบทเป็น หลวงโอฬาร
สนธยา ชิตมณี รับบทเป็น ไข่โถ
กานต์พิสชา เกตุมณี รับบทเป็น มาลัย
นักแสดง > นักแสดงสมทบ

บุญส่ง นาคภู่ รับบทเป็น สารวัตรดอกรัก
ศุทธสิทธิ์ พจน์ฐศักดิ์ รับบทเป็น พลเผือก
อาเด็น วังทอง รับบทเป็น ดาบบัง
วรภัทร จิตต์แก้ว รับบทเป็น พลกบ
นักแสดง > นักแสดงรับเชิญ

สันติ ลุนเผ่ รับบทเป็น หลวงอดุลเดชจรัส
ชุมพร เทพพิทักษ์ รับบทเป็น คนแจวเรือ
อารักษ์ อมรศุภศิริ รับบทเป็น เสือใบ
การจัดฉาย

ภาพยนตร์ชุดนี้เดิมมีกำหนดจัดฉายในปี พ.ศ. 2559 แต่ได้รับการเลื่อนมาฉายต้นปี พ.ศ. 2560 แล้วสมกับการเป็นภาพยนตร์เปิดปี 2560 เนื่องจากต้องใช้เวลาอย่างมากในการทำเทคนิคพิเศษ
การเข้าฉายและกระแสตอบรับ

ภาพยนตร์ขุนพันธ์ทำรายได้รวม 61,743,275 บาท ถือเป็นภาพยนตร์ไทยทำเงินสูงสุดอันดับที่ 3 ในปี 2559
ขุนพันธ์คว้ารางวัลนักแสดงสมทบชายยอดเยี่ยม (กฤษดา สุโกศล แคลปป์), เทคนิคการสร้างภาพพิเศษยอดเยี่ยม, ออกแบบเครื่องแต่งกายยอดเยี่ยม และเทคนิคพิเศษการแต่งหน้ายอดเยี่ยม ในงานประกาศรางวัลภาพยนตร์แห่งชาติ สุพรรณหงส์ ครั้งที่ 26
รางวัล

| ปี พ> ศ. | รางวัล | สาขา | ผล |
| --- | --- | --- | --- |
| 25610 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลนักแสดงนำชายยอดเยี่ยม (อนันดา เอเวอร์ริ่งแฮม) | เสนอชื่อเข้าชิง |
| 25610 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลนักแสดงสมทบชายยอดเยี่ยม (กฤษดา สุโกศล แคลปป์) | ได้รับรางวัล |
| 25610 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลกำกับศิลป์ยอดเยี่ยม | เสนอชื่อเข้าชิง |
| 25610 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลออกแบบเครื่องแต่งกายยอดเยี่ยม | ได้รับรางวัล |
| 25610 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลเทคนิคพิเศษการแต่งหน้ายอดเยี่ยม | ได้รับรางวัล |
| 25610 | รางวัลภาพยนตร์แห่งชาติ สุพรรณหงส์ ครั้งที่ 26 | รางวัลเทคนิคพิเศษการสร้างภาพพิเศษยอดเยี่ยม | ได้รับรางวัล |
ภาคต่อ

บทความหลัก: ขุนพันธ์ 2
ภาคนี้เล่าเรื่องต่อเนื่องมา ในยุคที่กฎหมายอ่อนแอ คนชั่วครองเมือง ทุกพื้นที่ภาคกลางถูกครอบครองด้วยอิทธิพลแห่งเสือฝ้ายและเสือใบที่ลือกันว่า ทั้งแกร่ง ทั้งเดือด และอาคมแรงกล้าที่สุดจนไม่เคยมี “ตำรวจ” คนไหนเฉียดใกล้แม้แต่ปลายเล็บ ขณะนั้น “ขุนพันธ์” ถูกบีบให้พักราชการ คงไม่มีที่ไหนที่จะเหมาะกับเขาเท่าการแฝงตัวเป็นหนึ่งในโจรเชิ้ตดำของ “เสือฝ้าย” และ “เสือใบ” เพื่อปราบปรามเหล่าร้ายเหล่านี้ให้หมดสิ้น
แหล่งข้อมูลอื่น

ขุนพันธ์ เก็บถาวร 2016-06-28(Date mismatch) ที่ เวย์แบ็กแมชชีน
ขุนพันธ์ ที่สยามโซน
แป๊ะขายขวด

แป๊ะขายขวด เป็นสตูดิโออัลบั้มชุดที่ 2 ของวงคาราบาว ออกวางจำหน่ายในปลายปี พ.ศ. 2525 ในรูปแบบแผ่นเสียง และ เทปคาสเซ็ท โดยเป็นชุดสุดท้ายที่ทำภายใต้สังกัดพีค็อก สเตอริโอ มีเพลงที่ได้รับความนิยมยาวนานจนถึงปัจจุบันคือเพลง กัญชา โดยอัลบั้มชุดนี้ปรากฏสัญลักษณ์รูปหัวควายของวงเป็นครั้งแรก โดยที่นกหันหน้าไปทางซ้าย และยังได้ ปรีชา ชนะภัย หรือ เล็ก อดีตมือกีตาร์ของวงเพรสซิเดนท์ เข้ามาร่วมวงด้วยเป็นอัลบั้มแรก
ประวัติ

หลังจากที่คาราบาวออกอัลบั้มชุดแรก (ขี้เมา) ทางวงได้รวมกับวงโฮป และเล่นประจำอยู่ที่ดิกเก้นผับ โดยเล่นสลับกับวงอีสซึ่นของ วสันต์ โชติกุล ในการเล่นที่ผับแห่งนี้ แอ๊ด - ยืนยง โอภากุล หัวหน้าวง มักจะมีปัญหาเรื่องการแต่งกายไม่สุภาพอยู่เสมอ และ ทางเจ้าของผับไม่อนุญาตให้เล่นเพลงไทย เมื่อ เล็ก - ปรีชา ชนะภัย ซึ่งเป็นเพื่อนของแอ๊ดและเป็นมือกีตาร์ของวงเพรสซิเดนท์ ที่เล่นไปก่อนหน้าขอเพลง ลุงขี้เมา และ ทางวงได้ฝืนเล่น จึงเป็นสาเหตุสำคัญที่ทำให้วงถูกไล่ออกและตกงานในเวลาต่อมา
เมื่อทางวงถูกไล่ออก วงโฮปที่ถูกไล่ออกไปด้วยเพราะมีวงคาราบาวเล่นรวมอยู่จึงไม่พอใจอย่างมาก ถึงขนาดที่ สุเทพ ถวัลย์วิวัฒนกุล หัวหน้าวงโฮปต้องบอกแก่เขียว - กีรติ พรหมสาขา ณ สกลนคร ว่าไม่ต้องการให้มีวงคาราบาวรวมอยู่ในวงอีกต่อไป และทันทีที่ เล็ก ที่อยู่ในอาการมึนเมาทราบเรื่องจึงโมโหเป็นอย่างมากถึงขนาดจะเข้าไปพังข้าวของในโรงแรม จน แอ๊ด - ยืนยง โอภากุล ต้องช่วยนำตัวออกมา หลังเหตุการณ์ในคืนดังกล่าว เล็ก จึงคิดว่าตนมีส่วนต้องรับผิดชอบที่ต้องทำให้เพื่อนตกงาน จึงได้เข้าร่วมกับวงคาราบาวตั้งแต่ตอนนั้นเป็นต้นมา แต่ยังไม่ได้ออกจากวงเพรสซิเดนท์ อย่างเป็นทางการ เนื่องจากทางวงเพรสซิเดนท์ ยังไม่สามารถหามือกีตาร์คนใหม่ได้ นอกจากนี้เล็กได้ชวนวงเพรสซิเดนท์ให้เข้ามาเล่นเป็นแบ็คอัพให้อีกด้วย
หลังได้เล็กเข้ามาร่วมวงคาราบาว และได้วงเพรสซิเดนท์เข้ามาเล่นแบ็คอัพ การทำเดโมชุดนี้จึงเริ่มขึ้นที่แฟลตของเล็ก โดยงานชุดนี้เริ่มจะมีอิทธิพลของเพลงร็อกเข้ามามากขึ้น โดยเฉพาะเพลง  กัญชา ที่เล็กเป็นผู้ทำดนตรี และถือเป็นเพลงฮาร์ดร็อกภาษาไทยในยุคแรก ๆ โดยเพลงนี้เริ่มต้นด้วยปิกกิ้งกีตาร์โปร่งและถูกสอดแทรกขึ้นด้วยเอฟเฟกต์กีตาร์ไฟฟ้าเสียงแตก รวมทั้งการร้องแบบโหนเสียงของแอ๊ดที่ได้รับอิทธิพลมาจาก โรเบิร์ต แพลนต์ นักร้องนำของวง เลด เซพพลิน ตลอดจนการโซโล่กีตาร์ด้วยท่วงทำนองอันมีเอกลักษณ์ของเล็กจึงทำให้เพลงนี้โด่งดังเป็นอย่างมากและยังได้ยินจนถึงปัจจุบัน
นอกจากนี้ยังมีเพลง ถนนชีวิต ที่แอ๊ด แต่งขึ้นเพื่อประชดประชันการจราจรของกรุงเทพมหานครในสมัยนั้นที่ติดขัดเป็นอย่างยิ่ง และเพลง  แป๊ะขายขวด  ซึ่งเป็นเพลงแรกที่แอ๊ด - ยืนยง โอภากุล ร้องคู่กับ เขียว - กีรติ พรหมสาขา ณ สกลนคร
อย่างไรก็ตามทางค่ายเพลง พีค็อก สเตอริโอ ต้นสังกัดของวงคาราบาวยังมีความผิดพลาดทางการผลิตอีกเหมือนชุดแรก โดยการวางจำหน่ายครั้งแรกนั้นทางค่ายเพลงนำเพลง แป๊ะขายขวด  ในเวอร์ชันที่เป็นเดโมในห้องอัดมาใส่ไว้ โดยจะได้ยินเสียงเคาะไม้กลองเบา ๆ ก่อนเริ่มเพลง 3 ครั้ง ซึ่งเป็นสาเหตุของการย้ายสังกัดของคาราบาวในอัลบั้มชุดที่ 3 วณิพก ต้นสังกัดจึงจำต้องเรียกเก็บอัลบั้ม  แป๊ะขายขวด คืนออกจากท้องตลาดทั้งหมด ก่อนจะแก้ไขและนำกลับมาวางจำหน่ายอีกครั้ง จึงทำให้ประชาชนเบื่อกับการซื้ออัลบั้มซ้ำซากแบบอัลบั้มนี้ โดยหลังแก้ขายทางค่ายเพลง พีค็อก สเตอริโอ ผลิตเป็นเทปคาสเซ็ทออกมาจำนวน 20,000 ตลับ ประกอบกับแผ่นเสียงจำนวนหนึ่ง และ มีการใส่เนื้อเพลงพร้อมคอร์ดกีตาร์ไว้บนปกด้วย
ในปี 2546 งานเพลงชุดนี้ถูกนำมาปรับปรุงคุณภาพเสียงด้วยระบบดิจิตอล และ วางจำหน่ายอีกครั้งโดย วอร์นเนอร์ มิวสิก ไทยแลนด์
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "แป๊ะขายขวด" | ยืนยง โอภากุล | 3:37 |
| 2. | "ถนนชีวิต" | ยืนยง โอภากุล | 4:11 |
| 3. | "พรานทะเล" |   | 2:59 |
| 4. | "ถึกควายทุย (ภาค 2)" | ยืนยง โอภากุล, กีรติ พรหมสาขา ณ สกลนคร, ปรีชา ชนะภัย | 3:52 |
| 5. | "กัญชา" | ยืนยง โอภากุล, ปรีชา ชนะภัย | 4:23 |
| 6. | "ลอยหาย" | ปรีชา ชนะภัย, ยืนยง โอภากุล | 3:03 |
| 7. | "ด่านเกวียน" |   | 2:46 |
| 8. | "เมากีตาร์" | ปรีชา ชนะภัย | 2:15 |
| 9. | "โคบาลเมืองไทย" | ยืนยง โอภากุล | 3:35 |
| 10. | "หนทางใด" |   | 3:04 |
| ความยาวทั้งหมด: | ความยาวทั้งหมด: | ความยาวทั้งหมด: | 33:45 |
นักดนตรีในอัลบั้ม

คาราบาว
ยืนยง โอภากุล – กีตาร์, ร้องนำ, ร้องประสาน
กีรติ พรหมสาขา ณ สกลนคร – กีตาร์, ร้องนำ, ร้องประสาน
ปรีชา ชนะภัย – ลีดกีตาร์, ร้องนำ, ร้องประสาน
เพรสซิเดนท์ (แบ็คอัพ)
อนุพงษ์ ประถมปัทมะ – เบส
สำราญ ศรีทรัพย์ – กลอง
คัมภีร์ นอสูงเนิน – เพอร์คัสชั่น
ศุภกร บุญยานันท์ – คีย์บอร์ด
การจัดจำหน่าย

| ปี | ค่าย | รูปแบบ |
| --- | --- | --- |
| พ.ศ. 2525 | พีค็อก สเตอริโอ | แผ่นเสียง |
| พ.ศ. 2525 | พีค็อก สเตอริโอ | เทปคาสเซตต์ |
| พ.ศ. 2540 | กระบือ แอนด์ โค | แผ่นซีดี |
| พ.ศ. 2540 | กระบือ แอนด์ โค | เทปคาสเซตต์ |
| พ.ศ. 2546 | วอร์นเนอร์ มิวสิก ไทยแลนด์ | แผ่นซีดี (Remaster) |
| พ.ศ. 2555 | วอร์นเนอร์ มิวสิก ไทยแลนด์ | แผ่นเสียง (Remaster) |
| พ.ศ. 2556 | วอร์นเนอร์ มิวสิก ไทยแลนด์ | แผ่นซีดี (ปกรูปเดียวกับแผ่นเสียง) |
คาราเม็ง

| --- | --- |
ตัวอย่างมิยาซากิคาราเม็งในร้านที่เมืองนาโงยะ จังหวัดไอจิ
ชื่ออื่น: โนเบโอกะคาราเม็ง
ประเภท: อาหารจากเส้น ราเม็ง
แหล่งกำเนิด:  ญี่ปุ่น
ภูมิภาค: จังหวัดมิยาซากิ
คิดค้น: ปี 1987
ส่วนผสมหลัก:   เส้นบะหมี่ (แป้งสาลี・แป้งโซบะ)  ไข่ไก่  เนื้อบด  กระเทียม  พริก  กุยช่าย 
ส่วนผสมที่มักใช้:   เนยแข็ง  มะเขือเทศ 
จานอื่นที่คล้ายกัน:   แกงเปรี้ยวเผ็ด  บะหมี่เย็น  ราเม็งไต้หวัน 
 ตำราอาหาร: คาราเม็ง   สื่อ: คาราเม็ง
คาราเม็ง (ญี่ปุ่น: 辛麺; โรมาจิ: karamen) หรือ มิยาซากิคาราเม็ง (宮崎辛麺) เป็นเมนูบะหมี่ที่มีต้นกำเนิดในเมืองโนเบโอกะ จังหวัดมิยาซากิ โดดเด่นด้วยซุปสีแดงสดที่เผ็ดร้อนและเส้นเหนียว
สมาคมการท่องเที่ยวเมืองโนเบโอกะเรียกอาหารชนิดนี้ด้วยชื่อว่า โนเบโอกะคาราเม็ง (延岡辛麺)
มีต้นกำเนิดในปี 1987 โดยเริ่มจากการเสิร์ฟเป็นเมนูเคียงในร้านอิซากายะในเมืองโนเบโอกะ
เป็นที่รู้จักไปทั่วประเทศญี่ปุ่นหลังจากปรากฏในรายการทีวี "ฮิมิตสึเค็มมิน SHOW" (ของสถานีโทรทัศน์โยมิอุริ)
แกลเลอรี่

คาราเม็งที่ร้านในจังหวัดมิยาซากิ
คาราเม็งระดับความเผ็ด 20 เท่าที่ร้านในโตเกียว
การประกวดเพลงยูโรวิชันปี 2018

| การประกวดเพลงยูโรวิชัน 2018 |
| --- | --- |
All Aboard! (มารวมตัวกัน!)
วันและเวลา
รอบรองชนะเลิศรอบที่ 1: 8 พฤษภาคม ค.ศ. 2018 (2018-05-08)
รอบรองชนะเลิศรอบที่ 2: 10 พฤษภาคม ค.ศ. 2018 (2018-05-10)
รอบชิงชนะเลิศ: 12 พฤษภาคม ค.ศ. 2018 (2018-05-12)
เจ้าภาพ
สถานที่จัดงาน: อัลติสอาเรนา ,กรุงลิสบอน โปรตุเกส
พิธีกร: ฟิโลเมน่า เคาเตล่า  ซิลเวีย อัลเบอร์โต ดานิเอล่า รูอา คาตาริน่า ฟูร์ตาโด
ผู้บริหารระดับสูง: ยอน โอลา ซันด์
ผู้อำนวยการสร้าง: จวน นูโน โนกูเอร่า[ต้องการแหล่งอ้างอิงดีกว่านี้]
สถานีโทรทัศน์เจ้าภาพ: Rádio e Televisão de Portugal (RTP)
การแสดงเปิดงาน: Final: Fado แสดงโดย Mariza และ Ana Moura, ขบวนแห่ธงแนะนำ 26 ประเทศที่เข้ารอบสุดท้ายพร้อมดนตรีสดโดย scratching duo Beatbombers
การแสดงภายในงาน: Final: "Amar pelos dois" และซิงเกิลใหม่ดำเนินการโดย ซัลวาโดร์ ซูบรัล, ดนตรีอิเล็กทรอนิกส์ แสดงโดย Branko
ประเทศที่เข้าร่วม
จำนวนประเทศที่เข้าร่วม: 43
ประเทศที่เข้าร่วมครั้งแรก: ไม่มี
ประเทศที่กลับมาเข้าร่วมอีกครั้ง:  รัสเซีย
ประเทศที่ถอนตัว/ไม่กลับมาเข้าร่วม: ไม่มี
 แผนที่ประเทศที่เข้าร่วม    ประเทศที่เข้าร่วม   ประเทศที่ไม่เข้าร่วมแต่มีสิทธิในการลงคะแนน 
การลงคะแนน
ระบบการลงคะแนน: แต่ละประเทศจะมอบรางวัลสองชุด 12, 10, 8–1 คะแนนจากเพลงโปรด 10 เพลง: เพลงหนึ่งจากคณะกรรมการมืออาชีพของพวกเขาและอีกคนได้รับคะแนนทางโทรทัศน์
เพลงชนะเลิศ:  อิสราเอล "ทอย"
2017 ← การประกวดเพลงยูโรวิชัน → 2019
การประกวดเพลงยูโรวิชั่น 2018 เป็นการประกวดครั้งที่ 63 ของรายการประกวดเพลงยูโรวิชั่น ซึ่งเป็นการจัดการแข่งขันครั้งแรกในฐานะเจ้าภาพของประเทศโปรตุเกส หลังจากที่ชนะเลิศการแข่งขันครั้งแรกเมื่อปีที่ผ่านมา (2017) ที่กรุงเคียฟ ประเทศยูเครน ด้วยเพลง "Amar Pelos Dois" ขับร้องโดย ซัลวาโดร์ ซูบรัล
การแข่งขันจะจัดขึ้นที่ อัลทีส อารีนา ในกรุงลิสบอนของโปรตุเกส โดยมีรอบการแข่งขันสามรอบ แบ่งเป็นรอบรองชนะเลิศสองรอบ ในวันที่ 8 และ 10 พฤษภาคม และรอบชิงชนะเลิศในวันที่ 12 พฤษภาคม ในการถ่ายทอดสดการแข่งขันทั้งสามรอบ มีพิธีกรทั้งหมด 4 คน ได้แก่  ฟิโลเมน่า เคาเตล่า, ซิลเวีย อัลเบอร์โต, ดานิเอล่า รูอา และ คาตาริน่า ฟูร์ตาโด
มีประเทศที่ส่งเพลงเข้าร่วมแข่งขันทั้งหมด 43 ประเทศ โดยที่รัสเซียได้กลับเข้าร่วมการแข่งขันอีกครั้ง หลังจากที่ถอนตัวไปเมื่อปีที่ผ่านมา และเป็นครั้งแรกนับตั้งแต่ปี 2011 ที่ไม่มีประเทศใด ถอนตัวหรือไม่มาร่วมการแข่งขัน
การประกวด > รอบรองชนะเลิศที่ 1

มีประเทศที่จะทำการแข่งขันในกลุ่มนี้ทั้งหมด 19 ประเทศ และประเทศโปรตุเกส สเปน และสหราชอาณาจักร จะทำการโหวตให้คะแนนในกลุ่มนี้
| ลำดับ | ประเทศ | ศิลปิน | เพลง | ภาษา | อันดับ | คะแนน |
| --- | --- | --- | --- | --- | --- | --- |
| 01 |  อาเซอร์ไบจาน | Aisel | "X My Heart" | ภาษาอังกฤษ | 11 | 94 |
| 02 |  ไอซ์แลนด์ | Ari Ólafsson | "Our Choice" | ภาษาอังกฤษ | 19 | 15 |
| 03 |  แอลบาเนีย | Eugent Bushpepa | "Mall" | ภาษาแอลเบเนีย | 8 | 162 |
| 04 |  เบลเยี่ยม | Sennek | "A Matter of Time" | ภาษาอังกฤษ | 12 | 91 |
| 05 |  สาธารณรัฐเช็ก | Mikolas Josef | "Lie to Me" | ภาษาอังกฤษ | 3 | 232 |
| 06 |  ลิทัวเนีย | Ieva Zasimauskaitė | "When We're Old" | ภาษาอังกฤษ, ภาษาลิทัวเนีย | 9 | 119 |
| 07 |  อิสราเอล | เนตตา | "ทอย" | ภาษาอังกฤษ | 1 | 283 |
| 08 |  เบลารุส | Alekseev | "Forever" | ภาษาอังกฤษ | 16 | 65 |
| 09 |  เอสโตเนีย | Elina Nechayeva | "La forza" | ภาษาอิตาลี | 5 | 201 |
| 10 |  บัลแกเรีย | Equinox | "Bones" | ภาษาอังกฤษ | 7 | 177 |
| 11 |  มาซิโดเนีย | Eye Cue | "Lost and Found" | ภาษาอังกฤษ | 18 | 24 |
| 12 |  โครเอเชีย | Franka | "Crazy" | ภาษาอังกฤษ | 17 | 63 |
| 13 |  ออสเตรีย | Cesár Sampson | "Nobody but You" | ภาษาอังกฤษ | 4 | 231 |
| 14 |  กรีซ | Yianna Terzi | "Oneiro mou" (Όνειρό μου) | ภาษากรีก | 14 | 81 |
| 15 |  ฟินแลนด์ | Saara Aalto | "Monsters" | ภาษาอังกฤษ | 10 | 108 |
| 16 |  อาร์เมเนีย | Sevak Khanagyan | "Qami" (Քամի) | ภาษาอาร์มีเนีย | 15 | 79 |
| 17 |  สวิตเซอร์แลนด์ | Zibbz | "Stones" | ภาษาอังกฤษ | 13 | 86 |
| 18 |  ไอร์แลนด์ | Ryan O'Shaughnessy | "Together" | ภาษาอังกฤษ | 6 | 179 |
| 19 |  ไซปรัส | Eleni Foureira | "Fuego" | ภาษาอังกฤษ | 2 | 262 |
การประกวด > รอบรองชนะเลิศที่ 2

มีประเทศที่เข้าร่วมการแข่งขันในกลุ่มนี้ทั้งหมด 18 ประเทศ โดยที่ประเทศฝรั่งเศส เยอรมนี และอิตาลี จะทำการโหวตในกลุ่มนี้
| ลำดับ | ประเทศ | ศิลปิน | เพลง | ภาษา | อันดับ | คะแนน |
| --- | --- | --- | --- | --- | --- | --- |
| 01 |  นอร์เวย์ | อเล็กซานเดอร์ รืยบัค | "That's How You Write a Song" | ภาษาอังกฤษ | 1 | 266 |
| 02 |  โรมาเนีย | The Humans | "Goodbye" | ภาษาอังกฤษ | 11 | 107 |
| 03 |  เซอร์เบีย | Sanja Ilić & Balkanika | "Nova deca" (Нова деца) | ภาษาเซอร์เบีย | 9 | 117 |
| 04 |  ซานมารีโน | Jessika feat. Jenifer Brening | "Who We Are" | ภาษาอังกฤษ | 17 | 28 |
| 05 |  เดนมาร์ก | Rasmussen | "Higher Ground" | ภาษาอังกฤษ | 5 | 204 |
| 06 |  รัสเซีย | Julia Samoylova | "I Won't Break" | ภาษาอังกฤษ | 15 | 65 |
| 07 |  มอลโดวา | DoReDoS | "My Lucky Day" | ภาษาอังกฤษ | 3 | 235 |
| 08 |  เนเธอร์แลนด์ | Waylon | "Outlaw in 'Em" | ภาษาอังกฤษ | 7 | 174 |
| 09 |  ออสเตรเลีย | Jessica Mauboy | "We Got Love" | ภาษาอังกฤษ | 4 | 212 |
| 10 |  จอร์เจีย | Iriao | "For You" | ภาษาจอร์เจีย | 18 | 24 |
| 11 |  โปแลนด์ | Gromee feat. Lukas Meijer | "Light Me Up" | ภาษาอังกฤษ | 14 | 81 |
| 12 |  มอลตา | Christabelle | "Taboo" | ภาษาอังกฤษ | 13 | 101 |
| 13 |  ฮังการี | AWS | "Viszlát nyár" | ภาษาฮังการี | 10 | 111 |
| 14 |  ลัตเวีย | Laura Rizzotto | "Funny Girl" | ภาษาอังกฤษ | 12 | 106 |
| 15 |  สวีเดน | Benjamin Ingrosso | "Dance You Off" | ภาษาอังกฤษ | 2 | 254 |
| 16 |  มอนเตเนโกร | Vanja Radovanović | "Inje" | ภาษามอนเตเนโกร | 16 | 40 |
| 17 |  สโลวีเนีย | Lea Sirk | "Hvala, ne!" | ภาษาสโลวีเนีย | 8 | 132 |
| 18 |  ยูเครน | Mélovin | "Under the Ladder" | ภาษาอังกฤษ | 6 | 179 |
การประกวด > Final

ประเทศที่จะทำการแข่งขันในรอบนี้มีทั้งหมด 26 ประเทศ โดยที่ทั้ง 43 ประเทศที่เข้าร่วมการแข่งขันจะทำการโหวตลงคะแนนในรอบนี้
| ลำดับ | ประเทศ | ศิลปิน | เพลง | ภาษา | อันดับ | คะแนน |
| --- | --- | --- | --- | --- | --- | --- |
| 01 |  ยูเครน | Mélovin | "Under the Ladder" | ภาษาอังกฤษ | 17 | 130 |
| 02 |  สเปน | Amaia & Alfred | "Tu canción" | ภาษาสเปน | 23 | 61 |
| 03 |  สโลวีเนีย | Lea Sirk | "Hvala, ne!" | ภาษาสโลวีเนีย | 22 | 64 |
| 04 |  ลิทัวเนีย | Ieva Zasimauskaitė | "When We're Old" | ภาษาอังกฤษ, ภาษาลิทัวเนีย | 12 | 181 |
| 05 |  ออสเตรีย | Cesár Sampson | "Nobody but You" | ภาษาอังกฤษ | 3 | 342 |
| 06 |  เอสโตเนีย | Elina Nechayeva | "La forza" | ภาษาอิตาลี | 8 | 245 |
| 07 |  นอร์เวย์ | อเล็กซานเดอร์ รืยบัค | "That's How You Write a Song" | ภาษาอังกฤษ | 15 | 144 |
| 08 |  โปรตุเกส | Cláudia Pascoal | "O jardim" | ภาษาโปรตุเกส | 26 | 39 |
| 09 |  สหราชอาณาจักร | SuRie | "Storm" | ภาษาอังกฤษ | 24 | 48 |
| 10 |  เซอร์เบีย | Sanja Ilić & Balkanika | "Nova deca" (Нова деца) | ภาษาเซอร์เบีย | 19 | 113 |
| 11 |  เยอรมนี | Michael Schulte | "You Let Me Walk Alone" | ภาษาอังกฤษ | 4 | 340 |
| 12 |  แอลบาเนีย | Eugent Bushpepa | "Mall" | ภาษาแอลเบเนีย | 11 | 184 |
| 13 |  ฝรั่งเศส | Madame Monsieur | "Mercy" | ภาษาฝรั่งเศส | 13 | 173 |
| 14 |  สาธารณรัฐเช็ก | Mikolas Josef | "Lie to Me" | ภาษาอังกฤษ | 6 | 281 |
| 15 |  เดนมาร์ก | Rasmussen | "Higher Ground" | ภาษาอังกฤษ | 9 | 226 |
| 16 |  ออสเตรเลีย | Jessica Mauboy | "We Got Love" | ภาษาอังกฤษ | 20 | 99 |
| 17 |  ฟินแลนด์ | Saara Aalto | "Monsters" | ภาษาอังกฤษ | 25 | 46 |
| 18 |  บัลแกเรีย | Equinox | "Bones" | ภาษาอังกฤษ | 14 | 166 |
| 19 |  มอลโดวา | DoReDoS | "My Lucky Day" | ภาษาอังกฤษ | 10 | 209 |
| 20 |  สวีเดน | Benjamin Ingrosso | "Dance You Off" | ภาษาอังกฤษ | 7 | 274 |
| 21 |  ฮังการี | AWS | "Viszlát nyár" | ภาษาฮังการี | 21 | 93 |
| 22 |  อิสราเอล | เนตตา | "ทอย" | ภาษาอังกฤษ | 1 | 529 |
| 23 |  เนเธอร์แลนด์ | Waylon | "Outlaw in 'Em" | ภาษาอังกฤษ | 18 | 121 |
| 24 |  ไอร์แลนด์ | Ryan O'Shaughnessy | "Together" | ภาษาอังกฤษ | 16 | 136 |
| 25 |  ไซปรัส | Eleni Foureira | "Fuego" | ภาษาอังกฤษ | 2 | 436 |
| 26 |  อิตาลี | Ermal Meta & Fabrizio Moro | "Non mi avete fatto niente" | ภาษาอิตาลี | 5 | 308 |
แหล่งข้อมูลอื่น

Official website
สุดารัตน์ พิทักษ์พรพัลลภ

| สุดารัตน์ พิทักษ์พรพัลลภท> ม. |
| --- | --- |

สมาชิกสภาผู้แทนราษฎรจังหวัดอุบลราชธานี
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 211 วัน)
 
ข้อมูลส่วนบุคคล
เกิด: 13 เมษายน พ.ศ. 2538 (29 ปี) อำเภอตระการพืชผล จังหวัดอุบลราชธานี
พรรคการเมือง: เพื่อไทย (2565–ปัจจุบัน)
ชื่อเล่น: กานต์

สุดารัตน์ พิทักษ์พรพัลลภ (เกิด 13 เมษายน พ.ศ. 2538) ชื่อเล่น กานต์ เป็นสมาชิกสภาผู้แทนราษฎรจังหวัดอุบลราชธานี สังกัดพรรคเพื่อไทย
ประวัติ

สุดารัตน์ เกิดเมื่อวันที่ 13 เมษายน พ.ศ. 2538 ที่อำเภอตระการพืชผล จังหวัดอุบลราชธานี เป็นบุตรนายชูวิทย์ พิทักษ์พรพัลลภ อดีตสมาชิกสภาผู้แทนราษฎรจังหวัดอุบลราชธานี และนางจันทนา พิทักษ์พรพัลลภ สำเร็จการศึกษาระดับมัธยมศึกษาตอนต้น จากSouthside High School ฟอร์ตสมิธ รัฐอาร์คันซอ ประเทศสหรัฐอเมริกา ระดับมัธยมศึกษาตอนปลาย จากโรงเรียนเบ็ญจะมะมหาราช และระดับปริญญาตรี คณะรัฐศาสตร์ จากมหาวิทยาลัยอุบลราชธานี
การทำงาน

ในขณะที่ สุดารัตน์ กำลังศึกษาระดับปริญญาตรี เธอได้รับเลือกเป็นนายกสโมสรนักศึกษา คณะรัฐศาสตร์ มหาวิทยาลัยอุบลราชธานี ต่อมาปี พ.ศ. 2566 เธอได้ลงสมัครรับเลือกตั้งเป็นสมาชิกสภาผู้แทนราษฎรจังหวัดอุบลราชธานี สังกัดพรรคเพื่อไทย และได้รับเลือกตั้ง เธอเป็นสมาชิกสภาผู้แทนราษฎรหญิงที่อายุน้อยที่สุด ในสภาผู้แทนราษฎรไทย ชุดที่ 26
การทำงาน > สมาชิกสภาผู้แทนราษฎร

สุดารัตน์ พิทักษ์พรพัลลภ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดอุบลราชธานี สังกัดพรรคเพื่อไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
การรักษาสันติภาพของสหประชาชาติ

| การรักษาสันติภาพของสหประชาชาติ |
| --- | --- |

ก่อตั้ง: พ.ศ. 2488; 79 ปีที่แล้ว (2488)
เว็บไซต์: peacekeeping.un.org
ผู้บังคับบัญชา
รองเลขาธิการฝ่ายปฏิบัติการสันติภาพ: Jean-Pierre Lacroix
กำลังพล
ยอดประจำการ: 81,820 นาย
รายจ่าย
งบประมาณ: 6.7 พันล้านดอลลาร์สหรัฐ
บทความที่เกี่ยวข้อง
ประวัติ: คณะผู้แทนรักษาสันติภาพของสหประชาชาติ
การรักษาสันติภาพของสหประชาชาติ (อังกฤษ: United Nations peacekeeping หรือ Peacekeeping by the United Nations) เป็นบทบาทของทบวงปฏิบัติการสันติภาพแห่งสหประชาชาติในฐานะ "เครื่องมือที่องค์การพัฒนาขึ้น เพื่อเป็นหนทางช่วยเหลือประเทศที่แตกแยกจากความขัดแย้ง เพื่อสร้างเงื่อนไขให้เกิดสันติภาพอย่างยั่งยืน" ซึ่งแตกต่างจากการสร้างสันติภาพ (Peacebuilding) การทำให้เกิดสันติภาพ (Peacemaking) และการบังคับใช้สันติภาพ (Peace enforcement) ที่แม้ว่าองค์การสหประชาชาติจะรับรู้ว่ากิจกรรมทั้งหมดนี้เป็นการ "ส่งเสริมซึ่งกันและกัน" และการทับซ้อนกันของกิจกรรมเหล่านั้นเกิดขึ้นบ่อยในทางปฏิบัติ
เจ้าหน้าที่รักษาสันติภาพ (Peacekeeping) จะคอยติดตามและสังเกตกระบวนการสันติภาพในพื้นที่หลังจากเกิดความขัดแย้ง และช่วยเหลืออดีตผู้ที่เคยเป็นคู่ขัดแย้งกันในการดำเนินการตามข้อตกลงสันติภาพที่พวกเขาอาจจะเป็นผู้ลงนาม ซึ่งความช่วยเหลือดังกล่าวอาจมาในหลายรูปแบบ เช่น การแยกอดีตคู่ขัดแย้ง (กองกำลังหรือนักรบ) ออกจากกัน, มาตรฐานสร้างความเชื่อมั่น ข้อตกลงการแบ่งสรรปันอำนาจหรือใช้อำนาจร่วม ความช่วยเหลือด้านการเลือกตั้ง การเสริมสร้างหลักนิติธรรม และการพัฒนาเศรษฐกิจและสังคม ดังนั้น เจ้าหน้าที่รักษาสันติภาพของสหประชาชาติ (เป็นที่รู้จักกันในชื่อของ หมวกเบเร่ต์สีฟ้า หรือ หมวกสีฟ้า เนื่องจากพวกเขาสวมใส่หมวกสีฟ้าทั้งในรูปแบบของหมวกเบเร่ต์และหมวกเหล็กกันกระสุน) มักจะรวมไปถึงทหาร เจ้าหน้าที่ตำรวจ และเจ้าหน้าที่พลเรือน
กฎบัตรสหประชาชาติ หมวดที่ 7 ได้ให้อำนาจและความรับผิดชอบแก่คณะมนตรีความมั่นคงแห่งสหประชาชาติในการดำเนินการร่วมกันเพื่อรักษาสันติภาพและความมั่นคงระหว่างประเทศ โดยปฏิบัติการส่วนใหญ่ได้รับการจัดตั้งโดยสหประชาชาติเอง โดยมีกองทหารปฏิบัติการตามการควบคุมสั่งการของสหประชาชาติ ซึ่งในกรณีเหล่านี้ เจ้าหน้าที่รักษาสันติภาพที่มาปฏิบัติการจะยังคงเป็นสมาชิกของกองกำลังเดิมในสังกัดของตนอยู่ ไม่ได้มีการประกอบกำลังเป็นเป็น "กองทัพสหประชาชาติ" ที่ตั้งแยกออกมาเป็นอิสระ เนื่องจากสหประชาชาติไม่มีกองกำลังดังกล่าวอยู่ ในกรณีที่การแทรกแซงของสหประชาติไม่ได้รับการพิจารณาว่าเหมาะสมหรือเป็นไปได้ สภาจะอนุญาตให้องค์การระดับภูมิภาค เช่น เนโท, ประชาคมเศรษฐกิจแห่งรัฐแอฟริกาตะวันตก หรือประเทศแนวร่วมที่เต็มใจเข้าไปปฏิบัติการรักษาสันติภาพหรือบังคับใช้สันติภาพ
Jean-Pierre Lacroix คือหัวหน้าของฝ่ายปฏิบัติการรักษาสันติภาพในตำแหน่ง รองเลขาธิการฝ่ายปฏิบัติการสันติภาพ โดยรับช่วงต่อจาก Hervé Ladsous  เมื่อวันที่ 1 เมษายน พ.ศ. 2560 ซึ่งตั้งแต่ปี พ.ศ. 2540 เป็นต้นมา หัวหน้าฝ่ายทั้งหมดเป็นชาวฝรั่งเศส โดยเอกสารหลักระดับสูงสุดของทบวงปฏิบัติการสันติภาพแห่งสหประชาชาติมีชื่อว่า "United Nations Peacekeeping Operations: Principles and Guidelines" (ปฏิบัติการรักษาสันติภาพของสหประชาชาติ: หลักการและแนวปฏิบัติ) ซึ่งได้รับการเผยแพร่เมื่อปื พ.ศ. 2551